เมืองไทยฯรุกหนักเบี้ยประกันรถยนต์ราคาถูก
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — เมืองไทยประกันภัย เพิ่มสัดส่วนเบี้ยประกัน ภัยชั้นพิเศษเป็น 20% เหตุกำไรดีเกิน 5% 
นายวาสิต ล่ำซำ ผู้ช่วยกรรมการผู้จัดการ บริษัท เมืองไทยประกันภัย เปิดเผยว่า ปี 2553 บริษัทจะเพิ่มสัดส่วนเบี้ยประกันภัยรถยนต์ประเภท 2 ประเภท 3 และประกันภัยพิเศษ หรือประเภท 5 ที่คุ้มครองรถของผู้เอาประกันภัยและคู่กรณี คุ้มครองในกรณีรถชนรถขึ้นมาอยู่ที่ระดับ 20% ของเบี้ยประกันรถยนต์ในปีนี้ทั้งหมด 1,8002,000 ล้านบาท จากเบี้ยรับรวมในปีนี้ 4,650 ล้านบาท จากปี 2552 สัดส่วนเบี้ยประกันรถยนต์กลุ่มดังกล่าวข้างต้นมีเพียง 15% 
สำหรับเหตุผลที่บริษัทจะเพิ่มสัดส่วนเบี้ยประกันภัยประเภท 2 ประเภท 3 และประเภทคุ้มครองพิเศษ หรือประกันประเภท 5 เนื่องจากความเสี่ยงกระจายมากกว่าประกันรถประเภท 1 ทำให้ภาพรวมของความเสี่ยงอยู่ในระดับต่ำ มีกำไรจากการรับประกันภัยสูง โดยประกันประเภท 5 จะมีกำไรขั้นต่ำ 5% ประกันภัยประเภท 3 มีกำไรขั้นต่ำ 3% และสามารถขยายตลาดได้ดีด้วย เพราะราคาเบี้ยประกันต่ำกว่าประเภท 1
ขณะที่ประกันภัยรถประเภท 1 บางกลุ่มลูกค้าขาดทุน เนื่องจากมีการแข่งขันด้านราคาที่รุนแรง ทำให้การทำกำไรยากกว่าในอดีต
“จากเบี้ย 4,650 ล้านบาท จะเป็นเบี้ยประกันภัยรถยนต์ 45% ซึ่งถือว่าอยู่ในระดับที่เหมาะสมแล้ว ส่วนที่เหลือจะเป็นประกันที่ไม่ใช่รถยนต์ ซึ่งจะขยายฐานลูกค้าทุกประเภทออกต่างจังหวัดให้มากขึ้น จะทำให้ฐานลูกค้าของบริษัทเพิ่มให้ถึง 1 ล้านราย ให้ได้ในปีนี้ จากปัจจุบันที่มีประมาณ 6 แสนราย” นายวาสิต กล่าวนายวาสิต กล่าวว่า นอกจากนี้จะขยายฐานลูกค้าใหม่ๆ เพิ่มขึ้น เช่น กลุ่มลูกค้าชาวไทยที่นับถือศาสนาอิสลาม โดยปี 2553 ตั้งเป้าเบี้ยประกันเพิ่มเป็น 50 ล้านบาท จากปี 2552 ที่มี 20 ล้านบาท ผ่านธนาคารอิสลามฯซึ่งส่วนใหญ่ลูกค้าจะทำประกันภัยรถยนต์ ส่วนประกันภัยประเภทอื่นๆยังมีไม่มากนัก